b"\n_START_ARTICLE_\n\xc3\x98rb\xc3\xa6k Bryggeri\n_START_PARAGRAPH_\n\xc3\x98rb\xc3\xa6k Bryggeri ligger i \xc3\x98rb\xc3\xa6k p\xc3\xa5 \xc3\x98stfyn. Det blev grundlagt i 1906 som malt\xc3\xb8lsbryggeri, og fra 1914 blev der tillige produceret hvidt\xc3\xb8l. Bryggeriet var f\xc3\xb8rst familiejet, men havde skiftende ejere fra sidst i 1970'erne til starten af 1990'erne, hvor det lukkede helt._NEWLINE_I 1996 blev bryggeriet overtaget af de nuv\xc3\xa6rende ejere, som i begyndelsen producerede \xc3\xb8kologisk sodavand og juice. I 2001 blev \xc3\xb8lproduktionen genoptaget, og i 2002 kom den f\xc3\xb8rste \xc3\xb8l, Brown Ale, p\xc3\xa5 markedet._NEWLINE_Alle produkter fra \xc3\x98rb\xc3\xa6k Bryggeri er fremstillet af \xc3\xb8kologiske r\xc3\xa5varer."